CELEX: 32017D1253
Language: ro
Date: 2017-07-11 00:00:00
Title: Decizia (PESC) 2017/1253 a Consiliului din 11 iulie 2017 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)

12.7.2017   
            
            
               RO
            
            
               Jurnalul Oficial al Uniunii Europene
            
            
               L 179/15
            
         DECIZIA (PESC) 2017/1253 A CONSILIULUI
   din 11 iulie 2017
   de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 16 iulie 2012, Consiliul a adoptat Decizia 2012/392/PESC (1) de instituire a misiunii PSAC a Uniunii Europene în Niger (EUCAP Sahel Niger) pentru a sprijini consolidarea capacităților actorilor în domeniul securității din Niger în combaterea terorismului și a criminalității organizate.
            
         
               (2)
            
            
               La 18 iulie 2016, Consiliul a adoptat Decizia (PESC) 2016/1172 (2) prin care s-a prelungit mandatul misiunii până la 15 iulie 2018 și s-a stabilit o valoare de referință financiară până la 15 iulie 2017.
            
         
               (3)
            
            
               Decizia 2012/392/PESC ar trebui să fie modificată pentru a prevedea o valoare de referință financiară pentru perioada cuprinsă între 16 iulie 2017 și 15 iulie 2018.
            
         
               (4)
            
            
               EUCAP Sahel Niger se va desfășura în contextul unei situații care s-ar putea deteriora și care ar putea împiedica îndeplinirea obiectivelor acțiunii externe a Uniunii, astfel cum sunt prevăzute la articolul 21 din Tratatul privind Uniunea Europeană,
            
         ADOPTĂ PREZENTA DECIZIE:
   Articolul 1
   La articolul 13 alineatul (1) din Decizia 2012/392/PESC se adaugă următorul paragraf:
   
      „Valoarea de referință financiară destinată acoperirii cheltuielilor legate de EUCAP Sahel Niger pentru perioada cuprinsă între 16 iulie 2017 și 15 iulie 2018 este de 31 000 000 EUR.”
   
   Articolul 2
   Prezenta decizie intră în vigoare la data adoptării.
   Se aplică de la 16 iulie 2017.
   
      Adoptată la Bruxelles, 11 iulie 2017.
      
         
            Pentru Consiliu
         
         
            Președintele
         
         T. TÕNISTE
      
   
   
      (1)  Decizia 2012/392/PESC a Consiliului din 16 iulie 2012 privind misiunea PSAC a Uniunii Europene în Niger (EUCAP Sahel Niger) (JO L 187, 17.7.2012, p. 48).
   
      (2)  Decizia (PESC) 2016/1172 a Consiliului din 18 iulie 2016 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger) (JO L 193, 19.7.2016, p. 106).